CELEX: 32020R1238
Language: bg
Date: 2020-06-17 00:00:00
Title: Делегиран регламент (ЕС) 2020/1238 на Комисията от 17 юни 2020 година за изменение на Делегиран регламент (ЕС) 2017/40 по отношение на оценката на изпълнението на схемата за училищата

1.9.2020   
               
               
                  BG
               
               
                  Официален вестник на Европейския съюз
               
               
                  L 284/1
               
            
         ДЕЛЕГИРАН РЕГЛАМЕНТ (ЕС) 2020/1238 НА КОМИСИЯТА
         от 17 юни 2020 година
         за изменение на Делегиран регламент (ЕС) 2017/40 по отношение на оценката на изпълнението на схемата за училищата
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 24, параграф 2, буква б) и член 223, параграф 2, буква а) от него,
         като има предвид, че:
         
                     (1)
                  
                  
                     По силата на член 9, параграф 2 от Делегиран регламент (ЕС) 2017/40 на Комисията (2) от държавите членки се изисква да извършват оценка на изпълнението на схемата за училищата, за да оценят ефективността ѝ по отношение на нейните цели за повишаване на консумацията от децата на подбрани земеделски продукти и за приучаването им към здравословно хранене. С цел да се благоприятстват прозрачността и отговорността при използването на помощта от Съюза, следва да се уточнят естеството и видът на информацията, която държавите членки трябва да съобщават на Комисията в своите доклади за оценка.
                  
               
                     (2)
                  
                  
                     Поради това Делегиран регламент (ЕС) 2017/40 следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Член 9 от Делегиран регламент (ЕС) 2017/40 се изменя, както следва:
            
                        1)
                     
                     
                        Параграф 2 се заменя със следното:
                        
                           „2.   Държавите членки извършват оценка на изпълнението на схемата за училищата, за да оценят ефективността ѝ по отношение на нейните цели за повишаване на консумацията на плодове, зеленчуци, мляко и млечни продукти от децата и за приучаването им към здравословно хранене. Резултатите от тази оценка се представят на Комисията под формата на доклад за оценка. Държава членка, която изпълнява схемата за училищата на регионално равнище, може да реши да представи съответстващ брой доклади за оценка.“;
                        
                     
                  
                        2)
                     
                     
                        В параграф 5, първа алинея уводното изречение се заменя със следното:
                        „Ако някоя държава членка не представи на Комисията своя доклад за оценка или своите доклади за оценка, съдържащи резултатите от оценката, предвидена в параграф 2 от настоящия член, в сроковете по член 8, параграф 2 от Регламент за изпълнение (ЕС) 2017/39, размерът на предвиденото за нея следващо окончателно разпределение се намалява, както следва:“.
                     
                  
         
            Член 2
            Настоящият регламент влиза в сила на третия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 17 юни 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 347, 20.12.2013 г., стр. 671.
         
            (2)  Делегиран регламент (ЕС) 2017/40 на Комисията от 3 ноември 2016 г. за допълнение на Регламент (ЕС) № 1308/2013 на Европейския парламент и на Съвета по отношение на помощта от Съюза за доставка на плодове и зеленчуци, банани и мляко в учебните заведения и за изменение на Делегиран регламент (ЕС) № 907/2014 на Комисията (ОВ L 5, 10.1.2017 г., стр. 11).